Vaski-Verkkokirjaston uudistaminen

Sisällysluettelo

[Taustaa 2](#_Toc383525273)

[Verkkokirjaston uudistamisen tavoitteet 2](#_Toc383525274)

[Projektin vastuut ja työntekijät 2](#_Toc383525275)

[Projektin toteutus 3](#_Toc383525276)

[Vaski-Finna 3](#_Toc383525277)

[Avoimen lähdekoodin julkaisujärjestelmä 3](#_Toc383525278)

[Sivuston ulkoasu 3](#_Toc383525279)

[Ylläpito 3](#_Toc383525280)

[Vaihtoehtojen kartoitus 3](#_Toc383525281)

[Yhteistyö 3](#_Toc383525282)

[Rahoitus 4](#_Toc383525283)

[Riskit 4](#_Toc383525284)

Hyväksytty ohjausryhmässä 25.3.2014

# Taustaa

Turun kaupunginkirjasto oli mukana 2010–2011 Kansallisen digitaalisen kirjaston asiakasliittymän pilotoinnissa. Turku pilotoi KDK-asiakasliittymää Vaski-tietokannalla ja edusti pilotoinnissa yleisiä kirjastoja yhdessä Helsingin kaupunginkirjaston kanssa sekä ainoana yleisenä kirjastona, jolla on Axiell Finlandin järjestelmä. Pilotointi toteutettiin Ex Libriksen Primolla. Primo ei suunnitellussa aikataulussa täyttänyt pilottiorganisaatioiden vaatimuksia.

Vaski-kirjastot ottivat keväällä 2012 käyttöön uuden kirjastojärjestelmän, Axiell Aurora –tuotantojärjestelmän ja Axiell Arena –verkkokirjaston. Vuonna 2012 toteutettu verkkokirjastoratkaisu on tarkoitettu väliaikaiseksi ja suunnitelmissa on ottaa käyttöön Kansallisen digitaalisen kirjaston asiakasliittymä, Finna, ja avoimen lähdekoodin julkaisujärjestelmä heti, kun se teknisesti ja sisällöllisesti on mahdollista.

## Verkkokirjaston uudistamisen tavoitteet

Hankkeen tarkoituksena on toteuttaa laadukas ja innovatiivinen Vaski-verkkokirjasto, jonka muodostuu KDK-asiakasliittymä Finnasta ja avoimen lähdekoodin julkaisujärjestelmästä. Samalla uudistetaan verkkokirjaston visuaalinen ilme.

Finna tarjoaa tiedonhaun kirjaston kokoelmista sekä verkkopalvelut, kuten uusinta, varaaminen, omien yhteystietojen tarkastelu ja muuttaminen, lainojen, maksujen ja varausten tarkastelu.

Julkaisujärjestelmällä toteutetaan Finnaan liitettävä verkkosivukokonaisuus, jonka avulla tuotetaan ja tarjotaan tietoa ja sisältöjä käyttäjälle. Julkaisujärjestelmän avulla myös tuodaan sisältöä muista järjestelmistä.

Hanke toteutetaan vaiheittain. Ensimmäinen versio sisältää haun, verkkopalvelut ja valitut tietosisällöt. Sivusto laajenee myöhemmin sisältämään uusia kokonaisuuksia, kuten esimerkiksi lasten- ja nuortensivut. Hankkeen tuloksen on tarkoitus olla muunnettavissa asennuspaketiksi, joka on muiden Finna-organisaatioiden vapaasti hyödynnettävissä.

# Projektin vastuut ja työntekijät

Projektin valvoja: Turun kaupunginkirjasto, kirjastopalvelujohtaja Inkeri Näätsaari

Projektipäällikkö: Susanna Sandell 17.3.2014–31.5.2015

Osa-aikainen projektisuunnittelija: Sari Toivanen 17.3.–31.12.2014

Ohjausryhmä: Vaskin työvaliokunta

Projektin työn edistyminen raportoidaan sprinteittäin Vaskin puheenjohtajalle, varapuheenjohtajalle ja koordinaattorille.

Asiantuntijaryhmä (konsultointi ja kommentointi): jäseniä Vaski-kirjastoista erillisen sopimuksen mukaan

# Projektin toteutus

Hanke etenee vaiheittain, eli sivustoa rakennetaan pala kerrallaan ja palvelusta julkaistaan betaversioita mahdollisuuksien mukaan.

## Vaski-Finna

Määritellään, testataan ja toteutetaan asiakasliittymän toiminnallisuus. Toteutetaan käyttäjäystävälliset haku- ja asiointipalvelut kirjastonkäyttäjille.

## Avoimen lähdekoodin julkaisujärjestelmä

Suunnitellaan, määritellään, testataan ja toteutetaan julkaisujärjestelmä.

Julkaisujärjestelmän toiminnot toteuttaa projektissa tehtyjen suunnitelmien ja määrittelyjen pohjalta DriveTurku -hankkeeseen valittu toimittaja. Julkaisujärjestelmän toiminnalliset suunnitelmat ja määrittelyt tulee olla valmiina, kun toimittaja valitaan ja toteutusvaihe voidaan aloittaa. Julkaisujärjestelmän ja asiakasliittymän tulee toimia yhtenäisenä palvelukokonaisuutena.

## Sivuston ulkoasu

Ulkoasun toteuttaa projektissa tehtyjen määrittelyjen pohjalta DriveTurku –hankkeeseen valittu toimittaja. Määrittelyjen on oltava valmiina, kun toimittaja on valittu.

## Ylläpito

Suunnitellaan ja käynnistetään uuden Vaski-verkkokirjaston ylläpito. Määritellään ylläpidolliset ja sisällöntuotannolliset vastuut.

## Vaihtoehtojen kartoitus

Projektin aikataulu on tiukka ja siihen liittyy omasta työstä riippumattomia aikatauluriskejä. Siksi projektissa kartoitetaan myös mahdollisia vaihtoehtoisia toteutusmalleja.

## Yhteistyö

Projektin toteutuksesta tehdään asennuspaketti, jota halukkaat voivat hyödyntää. Lisäksi ratkaistaan, missä vaiheessa Vaski-sisältöjä voidaan alkaa näyttää kansallisessa Finna näkymässä.

Hanke toteutetaan yhteistyössä kansalliskirjaston, taustajärjestelmän toimittajan, DriveTurku -hankkeen ja muiden KDK- hankkeessa mukana olevien organisaatioiden kanssa.

# Rahoitus

|  |
| --- |
| **Verkkokirjaston uudistaminen** |
| Kustannuslaji | Projektiavustus | Inkind |  |
| AsiantuntijapalvelutProjektipäällikkö ajalla 17.3.2014–31.5.2015Projektisuunnittelija, 50 %ajalla 17.3.–31.12.2014 | 70 000 |  |  |
| Ensikertainen toteutus  |  | 12 700      | DriveTurkuVerkkomaksaminen |
| Matkakustannukset |  | 2 000 |  |
| Markkinointi |  | 1 800 |  |
| Laitteet |  | 3 500     |  |
| Työasemat, peruslaitteet ja verkkoyhteydet |  | 3 000 |  |
| Omat työvoimakustannukset (0,5 htv Vaskista) |  | 19 500 |  |
| **Yhteensä** | **70 000**  | **42 500** |  |

Lisäksi julkaisujärjestelmän rakentamiseen voi liittyä ostopalveluja, joiden kustannuksia ei vielä tiedetä. Tavoitteena on myös verkkomaksaminen, johon liittyviä kuluja ei tällä hetkellä tiedetä.

# Riskit

Projektin aikatauluun liittyy useampia riskejä.

Vaski-kirjastojen nykyinen verkkokirjastosopimus päättyy vuoden 2014 lopussa. Asiakkaiden on voitava käyttää kirjastopalveluja verkossa ilman katkoksia. Vaihtoehto, jossa kirjastoilla ei vielä nykyisen sopimuksen päätyttyä olisi käytössään uutta verkkopalvelua, ei voida hyväksyä. Mikäli nykyistä sopimusta halutaan jatkaa, on siitä ilmoitettava kuusi kuukautta ennen sopimuksen päättymistä, joten ratkaisun on synnyttävä kesäkuun loppuun mennessä.

Vaski-verkkokirjaston uudistamisprojekti on sidottu DriveTurku –hankkeen aikatauluihin. DriveTurku –hankkeessa kilpailutetaan avoimen lähdekoodin julkaisujärjestelmän toimittaja ja ulkoasun toteuttaja. Kilpailutus on valmis aikaisintaan elokuussa, joten Vaski-sivuston julkaisujärjestelmäosiota ja ulkoasua päästään toteuttamaan myöhäisessä vaiheessa.

Aurora-rajapintojen toiminnallisuudesta ja päivityksestä ei ole mitään käytännön kokemuksia. Toimintamalli on uusi myös järjestelmäntoimittajallemme. Ongelmatilanteiden ratkaisuun on löydettävä toimiva malli.

Projektin henkilöstöresurssit ovat niukat ja ne aiheuttavat työn lopputulokseen kohdistuvan laadullisen riskin.